recursal/SuperWikiNEXT-32B huggingface dataset:
Σελίδα από σουηδικό ημερολόγιο του έτους 1712: κάτω δεξιά η ημερομηνία 30 Φεβρουαρίου
Η **30ή Φεβρουαρίου** δεν υπάρχει στο Γρηγοριανό ημερολόγιο. Πολλές φορές χρησιμοποιείται ειρωνικά για να δείξουμε ότι κάτι δεν πρόκειται να γίνει.

Σουηδία
-------

Αν και τυπικά η ημερομηνία αυτή δεν υπάρχει ούτε στο Γρηγοριανό ούτε στο Ιουλιανό ημερολόγιο, εμφανίστηκε μία και μοναδική φορά στη Σουηδία. Το 1700 αποφασίστηκε η σταδιακή μετατροπή του ημερολογίου από το Ιουλιανό στο Γρηγοριανό. Καθώς η σταδιακή αυτή μετατροπή δημιουργούσε αρκετά προβλήματα, το 1712 ο βασιλιάς Κάρολος ο ΙΒ΄ αποφάσισε να επαναφέρει το Ιουλιανό ημερολόγιο. Τον χρόνο αυτό, ο οποίος ήταν δίσεκτος, προστέθηκε μία επιπλέον εμβόλιμη ημέρα, η 30ή Φεβρουαρίου. Η σουηδική αυτή ημερομηνία αντιστοιχεί στην 11η Μαρτίου του Γρηγοριανού ημερολογίου και στην 29η Φεβρουαρίου του Ιουλιανού.
Το Φεστιβάλ, προωθώντας την ιδέα του ψηφιακού κινηματογράφου περιλαμβάνει ταινίες μυθοπλασίας, τεκμηρίωσης, κινουμένων σχεδίων πειραματικές, βίντεο αρτ, βίντεο ντανς και σπουδαστικές ταινίες που δημιουργήθηκαν με την χρήση των νέων ψηφιακών μέσων Το Φεστιβάλ, προωθώντας την ιδέα του ψηφιακού κινηματογράφου, προσδιόρισε και προώθησε την έννοια του Νέου Κινηματογράφου και αποτελεί το μοναδικό φεστιβάλ στην Ελλάδα και ένα από τα λίγα στην Ευρώπη που αγκάλιασε όλα τα είδη της κινηματογραφικής τέχνης.

Το Διεθνές Φεστιβάλ Ψηφιακού Κινηματογράφου Αθήνας αποτέλεσε, από το ξεκίνημα του, ένα σημείο συνάντησης Τεχνών και Θεατών από όλες τις χώρες. Ταυτόχρονα πέτυχε μια ευθυγράμμιση της σύγχρονης κινηματογραφικής πραγματικότητας στην Ελλάδα με τις μεγάλες εξελίξεις σε διεθνές επίπεδο ως προς τον κινηματογράφο, ο οποίος σταθερά βαδίζει προς την ψηφιακή του εποχή, έτσι το Φεστιβάλ χαρακτηρίστηκε πρωτοποριακό, καθώς ανέτρεψε το σύνηθες να φτάνουν στη χώρα μας οι διεθνείς εξελίξεις με αρκετά χρόνια καθυστέρηση και γι’ αυτό βρήκε αμέσως μεγάλη και απρόσμενη ανταπόκριση από τη Διεθνή Κινηματογραφική πραγματικότητα.

Ο ψηφιακός κινηματογράφος έχει δημιουργήσει μια χωρίς προηγούμενο τεχνολογική επανάσταση στη βιομηχανία του σινεμά, της τηλεόρασης και του ίντερνετ. Η εργονομία και η διαθεσιμότητα των ψηφιακών κινηματογραφικών μηχανών και οι ανεξάντλητες δυνατότητες του ψηφιακού μοντάζ, δίνουν στον σύγχρονο κινηματογραφιστή δυνατότητες παραδοσιακά απρόσιτες και δημιουργούν μια ζωντανή κοινότητα από εκατομμύρια ανθρώπους σε όλο τον κόσμο που ενδιαφέρονται για τον κινηματογράφο, ο οποίος συνεχίζει να συγκεντρώνει τα βλέμματα και να επηρεάζει τις άλλες τέχνες, που δανείζονται από αυτόν εργαλεία, τεχνολογία, οπτική και δημιουργούν νέα είδη.. Ταυτόχρονα διεξάγεται το Διεθνές οικολογικό και επιστημονικό Πανόραμα το οποίο πανόραμα προσπαθεί να βοηθήσει στην διάδοση της επιστήμης μέσω της δύναμης των νέων οπτικοακουστικών μέσων και ψηφιακών τεχνολογιών που χρησιμοποιούνται σήμερα από τους επιστήμονες ανά τον κόσμο

Το Διεθνές Φεστιβάλ Ψηφιακού Κινηματογράφου Αθήνας πρόκειται για ένα καλλιτεχνικό γεγονός μεγάλης σημασίας διότι συντονίζεται με το ιστορικής σημασίας πέρασμα του κινηματογράφου στην ψηφιακή του εποχή –πέρασμα που συντελείται τώρα παγκοσμίως – και ως Φεστιβάλ αποτελεί πρωτοποριακή κίνηση για τα ελληνικά δεδομένα που γνωρίζει μεγάλη ανταπόκριση από δημιουργούς όλου του κόσμου. 

Το Φεστιβάλ διεξάγεται με την αιγίδα του Υπουργείου Πολιτισμού και Τουρισμού και έχει την Υποστήριξη του Δήμου Αθηναίων. Το φεστιβάλ διοργανώνεται από τoν Οργανισμό KOYINTA και την εταιρεία Tickets Tickets και έχει συνεργαζόμενες εταιρείες και πολιτιστικούς ανταποκριτές σε πολλές πόλεις της Ελλάδας και σε διάφορες χώρες του κόσμου.

Εξωτερικοί σύνδεσμοι
--------------------

* O Iστότοπος του Φεστιβάλ
Οι **Ζερβάτες** ή **Ζερβαίοι** ήταν Σουλιώτικη οικογένεια (Φάρα), της οποίας πολλά μέλη έλαβαν μέρος στους αγώνες των Σουλιωτών εναντίον των Τούρκων και των Αλβανών του Αλή Πασά, καθώς και στην Ελληνική επανάσταση του 1821. Κατοικούσαν στον οικισμό Κιάφα Σουλίου ενώ η προγενέστερη καταγωγή τους πιθανολογείται ότι ήταν από το χωριό Ζερβό Άρτας. Κατά την τελευταία περίοδο της Σουλιωτικής ηγεμονίας και μετά την επιστροφή των Σουλιωτών στο Σούλι το 1819 η φάρα των Ζερβαίων είχε αναλάβει τη διοίκηση των Σουλιωτών υπό τον στρατηγό Νικόλαο Ζέρβα και τον οπλαρχηγό Διαμάντη Ζέρβα.
Μετά την απελευθέρωση της Ελλάδας, οι Ζερβαίοι όπως και οι άλλοι Σουλιώτες εγκατέλειψαν το Σούλι και διασκορπίστηκαν αρχικά στη Στερεά Ελλάδα και την Κέρκυρα και εν συνεχεία στην Πελοπόννησο και στην Ύδρα (Οικογένεια Κουντουριώτη).
Άλλες περιοχές μετεγκατάστασης τους που αναφέρεται σημερινή παρουσία των απογόνων τους είναι η Άρτα, τα Κούντουρα Αττικής ,το Αρκουδόρεμα Αρκαδίας , το Ρίο Πατρών , το Ρωμύρι Πυλίας κ.α.λ.

Βλέπε και Ιωάννης Κων.Ζέρβας:"Ιστορία και γενεαλογικό δέντρο Ζερβαίων",Ιωάννινα 2012
Η **Μαρία Άννα** (γερμ. *Maria Anna von Schwarzenberg*, 25 Δεκεμβρίου 1706 - 12 Ιανουαρίου 1755) από τον Οίκο του Σβάρτσενμπεργκ ήταν κόρη του Πρίγκιπα του Σβάρτσενμπεργκ και με τον γάμο της έγινε μαργραβίνη του Μπάντεν-Μπάντεν.

Βιογραφία
---------

Ήταν η μόνη κόρη του Αδάμ Φραγκίσκου του Σβάρτσενμπεργκ και της Ελεονώρας, κόρης του Φερδινάνδου Αυγούστου του Λόμπκοβιτς.

Μνηστεύθηκε τον Λουδοβίκο Γεώργιο του Μπάντεν-Μπάντεν στις 18 Μαρτίου 1721. Η μελλοντική πεθερά της ταξίδεψε στη Βιέννη για να ζητήσει άδεια από τον Κάρολο ΣΤ΄ της Αγίας Ρωμαϊκής Αυτοκρατορίας. Η άδεια χορηγήθηκε και η Μαρία Άννα παντρεύτηκε στις 8 Απριλίου 1721 στο Κάστρο του Τσέσκι Κρούμλοβ.

Οικογένεια
----------

Παντρεύτηκε το 1721 τον Λουδοβίκο Γεώργιο του Μπάντεν-Μπάντεν και είχε τέκνα:

* *Ελισάβετ* Αυγούστα (1726 - 1789, παντρεύτηκε στις 2 Φεβρουαρίου 1755 τον Μίχαελ Βέντσελ, Κόμη του Άλταν.
* Kάρολος Λουδοβίκος Δαμιανός (1728 - 1734), Διάδοχος Πρίγκιπας του Μπάντεν-Μπάντεν.
* Γεώργιος Λουδοβίκος (1736 - 1737).
* Ιωάννα (28 - 29 Απριλίου 1737).

Βιβλιογραφικές αναφορές
-----------------------


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 201313303
* GND: 173287131

 |

 |
Η σημαία της Αζαρίας
Η **σημαία της Αζαρίας** παρουσιάζει 7 γραμμές χρώματος μπλε σκούρου και λευκού, με τη σημαία της Γεωργίας στο πάνω αριστερά τετράγωνο.

Οι μπλε σκούρες γραμμές συμβολίζουν τον Εύξεινο Πόντο και οι λευκές συμβολίζουν την αγνότητα. Η σημαία καθιερώθηκε στις 20 Ιουλίου του 2004 από το Ανώτατο Συμβούλιο της Αζαρίας.

Προηγούμενες σημαίες
--------------------

Σημαία της Αζαρίας, 2000-2004
Μεταξύ του Ιουνίου του 2000 και Ιουλίου του 2004, μια διαφορετική σημαία χρησιμοποιήθηκε από την κυβέρνηση του Ασλάν Αμπασίτζε. Το μπλε φόντο συμβολίζει τον Εύξεινο Πόντο και τα επτά αστέρια αντιπροσωπεύουν τις δύο πόλεις (Μπατούμι και Κομπουλέτι) και τις πέντε επαρχίες (Κέντα, Κομπουλέτι, Μπατούμι, Σουαχέβι και Χούλο).

Σημαία της σοβιετικής Αζαρίας
Υπό το καθεστώς της ΕΣΣΔ, η αυτόνομη σοβιετική σοσιαλιστική δημοκρατία της Αζαρίας (AASSR) είχε τη δική της σημαία την περίοδο 1921-1950 και το 1978-1991. Το μοτίβο της ήταν παρόμοιο με το μοτίβο της σημαίας της σοβιετικής Γεωργίας με επιπρόσθετα τα αρχικά της AASSR στα γεωργιανά.

Πηγή
----

* Σημαίες του Κόσμου
Η **Πτήση 214 της Ολυμπιακής Αεροπορίας** στις 29 Οκτωβρίου 1959, ήταν τακτική πτήση αεροσκάφους με τραγική κατάληξη, όταν το αεροπλάνο τύπου *Douglas DC-3* συνετρίβη στον Αυλώνα Αττικής του όρους Πάρνηθα, κοντά στην Αθήνα. Όλοι οι επιβαίνοντες (16 επιβάτες και 3 μέλη του πληρώματος) έχασαν τη ζωή τους κατά τη συντριβή.

Η συντριβή
----------

Αεροσκάφος *Douglas DC-3*, παρόμοιο με αυτό που συνετρίβη.
Αμέσως μετά την απογείωση, το αεροσκάφος ανήλθε στα 3.000 πόδια με πορεία 240°. Εν συνεχεία ο πύργος ελέγχου έδωσε την εντολή να ανέλθουν στα 9.000 πόδια. Κατά τις 15.20, το πλήρωμα επικοινώνησε με τον πύργο ελέγχου στην Τανάγρα, αναφέροντας ότι είχαν φτάσει τα 9.000 πόδια και ότι ήσαν πάνω από την Πάρνηθα σε καλές καιρικές συνθήκες (*VMC*). Αυτή ήταν και η τελευταία επαφή μέσω ασυρμάτου, με την πτήση· πέντε λεπτά αργότερα το αεροσκάφος συνετρίβη.

Επισήμως υπήρχαν καταγεγραμμένοι 18 επιβαίνοντες: 3 μέλη πληρώματος και 15 επιβάτες. Όμως κατά τη διερεύνηση του δυστυχήματος βρέθηκε και 16ος επιβάτης.

Κυβερνήτης στην μοιραία πτήση ήταν ο Αναστάσιος Καλοβυρνάς, απόστρατος σμήναρχος της Πολεμικής Αεροπορίας.

Το αεροσκάφος απογειώθηκε με καθυστέρηση 10 λεπτών, στις 17.10. Εκ των επιβατών του, δυο ήσαν Αυστριακής καταγωγής.

Πιθανή αιτία
------------

Από την πρώτη στιγμή υπήρχαν αντιφατικές εκτιμήσεις για τα αίτια του δυστυχήματος. Η κυβέρνηση Καραμανλή, επικαλέστηκε τις άσχημες καιρικές συνθήκες, ενώ αντιθέτως, η Ένωση Ιπταμένων Πολιτικής Αεροπορίας, θεώρησε ως αιτία την ελλειπή συντήρηση των αεροσκαφών και την υπεραπασχόληση του ιπτάμενου προσωπικού, καταλογίζοντας ευθύνες στην ιδιοκτησία της Ολυμπιακής Αεροπορίας, δηλαδή τον Αριστοτέλη Ωνάση.

Αρκετούς μήνες αργότερα, εκδόθηκε το επίσημο πόρισμα που έδειξε ως βασικό αίτιο του δυστυχήματος τη βλάβη του κινητήρα κατά τη διάρκεια της απογείωσης. Πιο συγκεκριμένα, το ατύχημα προκλήθηκε από αστοχία του πείρου εδράνου του εμβόλου No.6 του αριστερού κινητήρα, που είχε ως αποτέλεσμα την αιφνίδια θραύση του κινητήρα.

Συντελέσσαντες παράγοντες
-------------------------

Η αδράνεια του έλικα κατά τη στιγμή της βλάβης του κινητήρα προκάλεσε αστοχία του άξονα του έλικα. Ο σπασμένος έλικας, με τη σειρά του, περιστρεφόμενος προκάλεσε σοβαρές τομές στο αριστερό φτερό. Εν συνεχεία, το τελευταίο αποκόπηκε με συνέπεια την απώλεια ελέγχου του αεροσκάφους.

Σημειώσεις
----------

1. ↑   Επισήμως, υπήρχαν καταγεγραμμένοι 15 επιβάτες, ο 16ος, εντοπίστηκε στην μετά το δυστύχημα αυτοψία.
2. ↑   Το *VMC* είναι τα αρχικά από τον όρο *Visual Meteorological Conditions* και μεταφράζεται ως Οπτικές Μετεωρολογικές Συνθήκες.

Παραπομπές σημειώσεων
1. ↑   βλέπε σχετική παραπομπή στο κυρίως λήμμα (...).

Παραπομπές
----------

1. 1 2 3 4 5  , τελευταία επίσκεψη: 14/10/2016

Πηγές
-----

* (Αγγλικά) ICAO Accident Digest, Circular 62-AN/57 (197-203)
Ο **Γκιόν Καστριότι Β΄ ο Νεότερος** (*Gjon Kastrioti II*, ελληνικά: *Ιωάννης Καστριώτης*, 1456 - 2 Αυγούστου 1514) ήταν γιος του Σκεντέρμπεη και εγγονός του Ιωάννη Καστριώτη Α΄ του *Πρεσβύτερου*, τιμαριούχου της Βορείου Αλβανίας.

Βιογραφία
---------

Γνωστός είναι για την πώληση του ιστορικού κάστρου της Κρούγιας, όπου διέμενε η επιφανής αλβανική οικογένεια , (περιοχή Δίβρας της Γκεγκερίας) στους Βενετούς το 1474  αλλά και για την εξέγερση που οργάνωσε με τη βοήθεια του Κροκόδειλου Κλαδά. Οι δύο πολέμαρχοι, μαζί με Ηπειρώτες, Αλβανούς αλλά και Μανιάτες πολεμιστές επαναστάτησαν κατά των Οθωμανών. Οι εξεγερθέντες έδρασαν στην Ήπειρο, απελευθερώνοντας την Αυλώνα και την περιοχή της Χιμάρας. Πενήντα χωριά και πόλεις κήρυξαν την ανεξαρτησία τους και πολλοί Χιμαριώτες εντάχθηκαν στους επαναστάτες. Η έλλειψη όμως υποστήριξης από τη Δύση και ο μεγάλος (συγκριτικά με τους εξεγερθέντες) τουρκικός στρατός (περίπου 30.000 άτομα) που απεστάλη από τον σουλτάνο, απομόνωσαν τον Κλαδά, ο οποίος, παρά τις επιτυχίες του, αιχμαλωτίστηκε κι εννέα χρόνια αργότερα γδάρθηκε ζωντανός. Έτσι η εξέγερση απέτυχε και οι λιγοστοί διασωθέντες Έλληνες και Αλβανοί πέρασαν στην Νότιο Ιταλία, όπου έμελλε να μείνουν γνωστοί κι ως "Αρμπερές", δηλαδή Αρβανίτες. Οι λοιποί αναγκάστηκαν να υποστούν το εκδικητικό μένος των Τούρκων. Ανάλογες επαναστάσεις πνίγηκαν στο αίμα. Η Αλβανία τελικά έπεσε το 1501, με τελευταία πόλη το Δυρράχιο).

Οικογένεια
----------

Νυμφεύτηκε τη Γιέρινα Μπράνκοβιτς, κόρη του Λάζαρ δεσπότη της Σερβίας.

Υποσημειώσεις
-------------

1. ↑   "Ιστορία του Ελληνικού Έθνους, Τόμος Ε', μέρος Β', Κωνσταντίνος Παπαρρηγόπουλος, σχολιασμός Καρολίδη, σελ. 29 - 30, διευκρινιστικές σημειώσεις και κυρίως κείμενο
2. 1 2 3 4   "Ελλήνων Τόποι, 10.000 Χρόνια Ιστορίας", Πατριδογνωσία, τόμος 4, "Ήπειρος", σελ. 800

Πηγές
-----

* Πάπυρος Λαρούς Μπριτάνικα, τόμος 32, λήμμα Καστριώτης
* Πάπυρος Λαρούς Μπριτάνικα, τόμος 6, λήμμα Αλβανία, Ιστορία της Αλβανίας
* Πάπυρος Λαρούς Μπριτάνικα, τόμος 27, λήμμα Ήπειρος, Ιστορία της Ηπείρου
* "Αλβανοί, Αρβανίτες, Έλληνες", Σαράντος Καργάκος, Β' Έκδοση, 2000
* "Ελλήνων Τόποι, 10.000 Χρόνια Ιστορίας", Πατριδογνωσία
* "Ιστορία του Ελληνικού Έθνους, Τόμος Ε', μέρος Β', Κωνσταντίνος Παπαρρηγόπουλος, σχολιασμός Καρολίδη

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80154381053830292389

 |

 |
Ο **Μιχαήλο Αντζέλοβιτς**  (*σερβικά: Михаило Анђеловић*) ήταν εξέχων ευγενής και αντιβασιλέας του Δεσποτάτου της Σερβίας για λίγες εβδομάδες το 1458.

Μετά την οθωμανική κατάκτηση της Θεσσαλίας το 1394 η οικογένεια των Αγγέλων Φιλανθρωπηνών που την κυβερνούσε κατέφυγε στη Σερβία. Ο Μχαήλ ήταν εγγονός του Αλεξίου ή του Μανουήλ, άγνωστο που γεννήθηκε, και υπηρέτησε ως υπάλληλος των δεσποτών Τζούρατζ Μπράνκοβιτς και του Λάζαρ Μπράνκοβιτς.

Αδελφός του ήταν ο Μαχμούτ που με το παιδομάζωμα εντάχθηκε στους γενίτσαρους, έγινε μουσουλμάνος κι ανέβηκε στις υψηλότερες βαθμίδες της Οθωμανικής Αυτοκρατορίας, έγινε Μπεηλέρμπεης (γενικός κυβερνήτης) της Ρούμελης το 1451 και Μεγάλος Βεζύρης το 1455. Έτσι στο πλαίσιο των διαπραγματεύσεων μεταξύ Σέρβων και Οθωμαναώντο 1457 οι δύο πλευρές εκπροσωπήθηκαν από τους αδελφούς Μιχαήλ και Μαχμούτ.

Επειδή ο Λάζαρ Μπράνκοβιτς δεν είχε γιους μετά τον θάνατο του δημιουργήθηκε μια τριμελής αντιβασιλεία και το ένα μέλος της ήταν ο Μιχαήλ. Ο Μιχαήλ περίμενε να πάρει το χρίσμα του Δεσπότη και να κυβερνήση μόνος τη Σερβία αλλά φυλακίστηκε τον Μάρτη του 1458 και έχασε το δικαίωμα.

Πηγές
-----

* Hearts grown brutal: sagas of Sarajevo
* The Serbs
* Danube stream

  



1. ↑  Ανακτήθηκε στις 27  Νοεμβρίου 2018.
Το **Πρινς Άλμπερτ** (αγγλικά: Prince Albert) είναι η τρίτη μεγαλύτερη πόλη στο Σασκάτσουαν του Καναδά, μετά το Σασκατούν και τη Ρεγγίνα. Βρίσκεται κοντά στο κέντρο της επαρχίας στις όχθες του ποταμού Βόρειου Σασκάτσουαν. Η πόλη είναι γνωστή ως «Πύλη προς το Βορρά» επειδή είναι το τελευταίο μεγάλο κέντρο κατά μήκος της διαδρομής προς τους πόρους του βόρειου Σασκάτσουαν. Το Εθνικό Πάρκο Πρινς Άλμπερτ βρίσκεται 51 χλμ. βόρεια της πόλης και περιέχει τεράστιο πλούτο από λίμνες, δάση και άγρια ζωή. Η ίδια η πόλη βρίσκεται σε μια ζώνη μετάβασης μεταξύ του άλσους από λεύκες και των μεγαοικοσυστημάτων βόρειων δασών. Το Πρινς Άλμπερτ περιβάλλεται από τον Αγροτικό Δήμο του Πρινς Άλμπερτ Νο. 461, του οποίου αποτελεί έδρα αλλά είναι πολιτικά ξεχωριστό.

Κατά την απογραφή του 2016, η πόλη είχε 35.926 κατοίκους.

Παραπομπές
----------

1. ↑  *Canada 2016 Census*.
2. ↑  «2016 Community Profiles». *Statistics Canada*. Government of Canada. Ανακτήθηκε στις 31 Μαΐου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138256327
* LCCN: n82032086
* GND: 7734274-4

 |

 |
Συντεταγμένες: 35°6′33.36055″N 32°54′26.84232″E﻿ / ﻿35.1092668194°N 32.9074562000°E﻿ / 35.1092668194; 32.9074562000

Αυτό το λήμμα αφορά το χωριό της ΤΔΒΚ.  Για το χωριό της Κυπριακής Δημοκρατίας, δείτε: Πέτρα Λευκωσίας.  

Το **Τάσκιοϊ** είναι χωριό της επαρχίας Λέφκε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Πέτρα. 

Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

Το χωριό είχε μεικτό πληθυσμό Ελληνοκυπρίων και Τουρκοκυπρίων, με πλειοψηφία τους πρώτους. Τμήμα του χωριού χρησιμοποιείται ως στρατόπεδο. Τα εδάφη στα βόρεια του χωριού είναι ελαιώνες.

Παραπομπές
----------

1. ↑  «Cyprus census 1973» (Αγγλικά) Στατιστική Υπηρεσία της Κυπριακής Δημοκρατίας.
2. ↑  «PETRA». *Internal displacement in Cyprus*. PRIO Cyprus Centre. Ανακτήθηκε στις 9 Νοεμβρίου 2014.
3. ↑  Hakeri, Bener Hakkı (1992). "Taşköy". *Kıbrıs Türk Ansiklopedisi*. **II**. Kıbrıs Gazetesi Yayınları. σελ. 347.

Πηγές
-----

* «Petra». *www.prio-cyprus-displacement.net*. Αρχειοθετήθηκε από το πρωτότυπο στις 12 Οκτωβρίου 2018. Ανακτήθηκε στις 12 Οκτωβρίου 2018.

|  |  |  |  |
| --- | --- | --- | --- |
| 

| π • σ • ε
Επαρχία Λέφκε |
| --- |
|  |
| 
* Γεντίνταλγκα
* Γεσίλγιουρτ
* Γεσίλιρμακ
* Γιουκάρι Γεσίλιρμακ
* Γκαζιβερέν
* Γκεμίκοναϊ
* Ερένκιοϊ
* Λέφκε
* Μπαγλίκιοϊ
* Μπαντεμλίκιοϊ
* Ντενιζλί
* Ντοαντζί
* Ομερλί
* Τάσκιοϊ
* Τάσπιναρ
* Τζενγκίζκιοϊ
* Τσαμλίκιοϊ
 |

 |
Ο **Δημήτρης Μάντζος** (Πάτρα, 1982 - ) είναι Έλληνας δικηγόρος και πολιτικός που υπηρετεί ως βουλευτής Επικρατείας και μέχρι τις 27 Ιουλίου 2023, εκπρόσωπος Τύπου του ΠΑΣΟΚ-ΚΙΝΑΛ.

Βιογραφία
---------

Γεννήθηκε στην Πάτρα το 1982. Είναι απόφοιτος Νομικής ΑΠΘ με μεταπτυχιακό στο Εμπορικό δίκαιο την περίοδο 2004 - 2006 στοΕΚΠΑ. Από το 2012 είναι παντρεμένος με τη δικηγόρο Άννα Παναγιωτίδου και έχουν αποκτήσει έναν υιό. Μιλά αγγλικά και γερμανικά.

Έχει υπηρετήσει στο παρελθόν ως διευθυντής της ΚΟ του ΚΙΝΑΛ, αλλά και ως σύμβουλος της Φώφης Γεννηματά για θέματα δικαιοσύνης και θεσμών και πριν από τη Συνταγματική αναθεώρηση, συμμετείχε στην Επιτροπή Θέσεων της Δημοκρατικής Συμπαράταξης (πρόγονος του ΚΙΝΑΛ) για τη Συνταγματική και Θεσμική Μεταρρύθμιση. Την περίοδο 2011- 2014 διετέλεσε σύμβουλος στο Υπουργείο Δικαιοσύνης, Διαφάνειας και Ανθρωπίνων Δικαιωμάτων. Από τις 22 Ιανουαρίου 2022 είναι εκπρόσωπος Τύπου του ΠΑΣΟΚ-ΚΙΝΑΛ.

Εξελέγη πρώτη φορά βουλευτής με το ψηφοδέλτιο Επικρατείας του ΠΑΣΟΚ-ΚΙΝΑΛ στις εκλογές του Μαΐου 2023 και επανεξελέγη έναν μήνα αργότερα, από την κάλπη της 25ης Ιουνίου 2023. Τον Ιούλιο του ίδιου έτους ορίστηκε κοινοβουλευτικός εκπρόσωπος μαζί με τον Μιχάλη Κατρίνη.

Παραπομπές
----------

1. ↑  «Ποιος είναι ο 40αρης Πατρινός Δημήτρης Μάντζος που αναλαμβάνει εκπρόσωπος Τύπου του ΚΙΝ.ΑΛ». Ανακτήθηκε στις 10 Ιουλίου 2023.
2. ↑  «ΚΙΝΑΛ: Ο Δημήτρης Μάντζος εκπρόσωπος Τύπου – Όλα τα νέα πρόσωπα στο κόμμα». Ανακτήθηκε στις 10 Ιουλίου 2023.
3. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Μάντζος Δημήτριος».
4. ↑  «Boυλή: Οι κοινοβουλευτικοί εκπρόσωποι ΣΥΡΙΖΑ, ΠΑΣΟΚ, Πλεύσης Ελευθερίας | ΣΚΑΪ». *www.skai.gr*. 8 Ιουλίου 2023. Ανακτήθηκε στις 14 Ιουλίου 2023.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Πολιτική
* Πύλη:Ελλάδα
 |

 |
Το **CSI: Λας Βέγκας** είναι μια αστυνομική σειρά αμερικάνικης παραγωγής που έκανε πρεμιέρα στις 6 Οκτωβρίου 2000 και προβάλλεται μέχρι και σήμερα. Είναι το πρώτο και παλαιότερο CSI της τριλογίας. Ο κανονικός του τίτλος είναι **CSI: Crime Scene Investigation** και η σειρά προβάλλεται από το αμερικάνικο κανάλι CBS.

Πλοκή
-----

Η ομάδα του Γκιλ Γκρίσομ (Γουλίαμ Πήτερσον), του επικεφαλής, απαρτίζεται από την Κάθριν Γουίλοους (Μαργκ Χέλγκενμπεργκερ), ειδική στις εγκληματολογικές υποθέσεις, τον Γουόρικ Μπράουν (Γκάρι Ντόρνταν), οξυδερκή αναλυτή και παθιασμένο με την έρευνα, τον όμορφο Νικ Στόουκς (Τζορτζ Ίντζ), την Σάρα Σάιντλ (Τζόρτζια Φοξ), την έμπιστη συνεργάτη του Γκρίσομ, η οποία συχνά ακολουθεί δικές της ανορθόδοξες μεθόδους για να φτάσει στη λύση των υποθέσεων. Η επίλεκτη ομάδα θα έρθει συχνά σε διαφωνία με τον αρχηγό Τζιμ Μπρας (Πωλ Γκιλφόϊλ), τον πρώην επικεφαλής τους, που πλέον έχει μετατεθεί στο Τμήμα Ανθρωποκτονιών. Η ομάδα του Γκιλ Γκρίσομ θα πρέπει να εξιχνιάσει κάθε έγκλημα και να βρει την λύση του μυστηρίου.

Παίζουν: Γκάρι Ντέρνταν, Τζορτζ Ιντς, Τζόρτζια Φοξ, Πωλ Γκίλφοϊλ.

Επισκόπηση Σειράς
-----------------

| Κύκλος | Επεισόδια | Προβολή |
| --- | --- | --- |
| Πρεμιέρα | Φινάλε |
|  | 1 | 23 | 6 Οκτωβρίου 2000 | 17 Μαΐου 2001 |
|  | 2 | 23 | 27 Σεπτεμβρίου 2001 | 16 Μαΐου 2002 |
|  | 3 | 23 | 26 Σεπτεμβρίου 2002 | 15 Μαΐου 2003 |
|  | 4 | 23 | 25 Σεπτεμβρίου 2003 | 20 Μαΐου 2004 |
|  | 5 | 25 | 23 Σεπτεμβρίου 2004 | 19 Μαΐου 2005 |
|  | 6 | 24 | 22 Σεπτεμβρίου 2005 | 18 Μαΐου 2006 |
|  | 7 | 24 | 21 Σεπτεμβρίου 2006 | 17 Μαΐου 2007 |
|  | 8 | 17 | 27 Σεπτεμβρίου 2007 | 15 Μαΐου 2008 |
|  | 9 | 24 | 9 Οκτωβρίου 2008 | 14 Μαΐου 2009 |
|  | 10 | 23 | 24 Σεπτεμβρίου 2009 | 20 Μαΐου 2010 |
|  | 11 | 22 | 23 Σεπτεμβρίου 2010 | 12 Μαΐου, 2011 |
|  | 12 | 22 | 21 Σεπτεμβρίου 2011 | 9 Μαΐου 2012 |
|  | 13 | 22 | 26 Σεπτεμβρίου 2012 | 15 Μαΐου 2013 |
|  | 14 | 22 | 25 Σεπτεμβρίου 2013 | 7 Μαΐου 2014 |
|  | 15 | 18 | 28 Σεπτεμβρίου 2014 | 15 Φεβρουαρίου 2015 |
|  | Φινάλε | 2 | 27 Σεπτεμβρίου 2015 |

Πορεία-Βραβεία
--------------

Διέγραψε μια εξαιρετικά πετυχημένη πορεία με εννέα κύκλους, με το τελευταίο επεισόδιο να βγαίνει στον αέρα τον Μάιο του 2009. Υπήρξε για επτά συνεχή χρόνια υποψήφια για το βραβείο της πιο αγαπητής δραματικής σειράς στα βραβεία People's Choice Awards, κερδίζοντας σταθερά το πρώτο βραβείο από το 2003 έως το 2006. Η πρωταγωνίστρια Μαργκ Χέλγκενμπεργκερ ήταν δύο φορές υποψήφια για καλύτερη γυναικεία ερμηνεία στις Χρυσές Σφαίρες, ενώ τα Βραβεία Emmy περιλάμβαναν κάθε χρόνο λίστες υποψηφιοτήτων από διάφορες κατηγορίες στο όνομα των *CSI: Λας Βέγκας*.

Παρόμοιες τηλεοπτικές σειρές
----------------------------

* CSI: Νέα Υόρκη
* CSI: Μαϊάμι

Εξωτερικοί σύνδεσμοι
--------------------

* CBS *CSI: Λας Βέγκας* επίσημος ιστότοπος Αρχειοθετήθηκε 2014-01-04 στο Wayback Machine.
* To *CSI: Λας Βέγκας* στο ΤV.COM Αρχειοθετήθηκε 2013-09-23 στο Wayback Machine.
* O ιστότοπος του *CSI: Λας Βέγκας* στο ΣΚΑΪ Αρχειοθετήθηκε 2011-12-11 στο Wayback Machine.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **CSI: Λας Βέγκας** |
Η **Σταυρούλα Ξουλίδου** είναι Ελληνίδα πολιτικός. Διετέλεσε βουλευτής της Β΄ Θεσσαλονίκης με το κόμμα των Ανεξαρτήτων Ελλήνων.

Βιογραφία
---------

Γεννήθηκε το 1965 στην Κοζάνη και μεγάλωσε στη Θεσσαλονίκη από το 1971. Το 1983 αποφοίτησε από το 13ο Λύκειο Θεσσαλονίκης. Το 1983 εισήχθηκε τρίτη στο τμήμα της Θεολογικής Σχολής του Α.Π.Θ. από όπου πήρε το πτυχίο της το 1987. Παρακολούθησε ως το 1989 το μεταπτυχιακό τμήμα της σχολής της στον Τομέα της Κοινωνιολογίας και εργαστήρια Παιδαγωγικής. Μετά το τέλος των σπουδών της παρακολούθησε σεμινάρια management και μάρκετινγκ στην ΕΕΔΕ. Είναι έγγαμη και μητέρα. Η διδακτική της δραστηριότητα ξεκίνησε το 1993 κι από τότε υπηρέτησε ως αναπληρώτρια σε γυμνάσια και λύκεια της χώρας ως θεολόγος. Από το 2000 ως τις εκλογές της 6ης Μαΐου 2012 υπηρέτησε ως καθηγήτρια.

Στις βουλευτικές εκλογές της 6ης Μαΐου 2012, εκλέχτηκε βουλευτής καταλαμβάνοντας τη μοναδική έδρα των Ανεξαρτήτων Ελλήνων στη Β΄ εκλογική περιφέρεια νομού Θεσσαλονίκης. 

Στις βουλευτικές εκλογές της 17ης Ιουνίου 2012 επανεκλέχθηκε βουλευτής των Ανεξαρτήτων Ελλήνων στη Β΄ εκλογική περιφέρεια Θεσσαλονίκης, όπως και στις βουλευτικές εκλογές της 25ης Ιανουαρίου 2015. Ορίστηκε Υπεύθυνη Κοινοβουλευτικού Τομέα Παιδείας, Θρησκευμάτων & Αθλητισμού των Ανεξαρτήτων Ελλήνων.

Πολιτικές και κοινωνικές δραστηριότητες
---------------------------------------

Αρθρογραφεί σε περιοδικά κι έχει συγγράψει μια ιστορική διατριβή με τίτλο:«ΑΝΘΕΛΛΗΝΕΣ-ΜΙΣΕΛΛΗΝΕΣ-ΦΙΛΕΛΛΗΝΕΣ». Υπήρξε ιδρυτικό μέλος του Συλλόγου Πολυτέκνων του Δήμου Μυγδονίας και διετέλεσε πρόεδρος του συλλόγου και στις πρόσφατες εκλογές εκλέχθηκε αντιπρόεδρος. Συμμετείχε στην Ένωση Γονέων του Δήμου Μυγδονίας και στη Σχολική Επιτροπή του Γυμνασίου –Λυκείου.

Παραπομπές
----------

1. ↑  «Ξουλίδου Σταυρούλα». *vouliwatch - Δυναμώνουμε τη Δημοκρατία*. Ανακτήθηκε στις 5 Ιουνίου 2023.
Ο **Αλεξάντερ Κλούμπεργκ** (εσθονικά: *Aleksander Klumberg*, 17 Απριλίου 1899 - 10 Φεβρουαρίου 1958) ήταν Εσθονός αθλητής του στίβου και χάλκινος ολυμπιονίκης. Κατά τη διάρκεια της καριέρας του κατάφερε να διακριθεί σε μια σειρά αθλημάτων που περιλάμβανε το δέκαθλο, το πένταθλο και τον ακοντισμό.

Βιογραφία
---------

Γεννήθηκε το 1899 στο Τάλιν της Ρωσικής Αυτοκρατορίας (νυν πρωτεύουσα της Εσθονίας) και ξεκίνησε την ενασχόλησή του με τον αθλητισμό στην ηλικία των 13 ετών. Χάρη στις επιδόσεις του σε διάφορα αθλήματα κατάφερε να ξεχωρίσει ήδη από την περίοδο 1915 - 1917 σε πανρωσικό επίπεδο. Το 1918-1919 συμμετείχε ως εθελοντής στον εσθονικό Πόλεμο της Ανεξαρτησίας και αργότερα επέστρεψε στις αθλητικές του δραστηριότητες συμμετέχοντας στους Ολυμπιακούς Αγώνες του 1920 και του 1924.

Στους Αγώνες του 1920 που διεξήχθησαν στην Αμβέρσα, συμμετείχε σε τρία αγωνίσματα, καταλαμβάνοντας την πέμπτη θέση στον ακοντισμό με ρίψη στα 63,39 μ. και την όγδοη θέση στο πένταθλο (όπου στη δισκοβολία πραγματοποίησε την καλύτερη επίδοση από όλους τους αγωνιζόμενους), ενώ στο αγώνισμα του δεκάθλου δεν κατάφερε να ολοκληρώσει τα αθλήματα για να βαθμολογηθεί.

Τέσσερα χρόνια αργότερα, στους Ολυμπιακούς Αγώνες του Παρισιού, συγκέντρωσε 7.329,3600 πόντους (σύμφωνα με το σύστημα μέτρησης εκείνης της εποχής) στο αγώνισμα του δεκάθλου και αναδείχτηκε χάλκινος ολυμπιονίκης πίσω από τους Αμερικανούς αθλητές Χάρολντ Όσμπορν (χρυσό μετάλλιο) και Έμερσον Νόρτον (ασημένιο). Παράλληλα συμμετείχε και στο αγώνισμα του ακοντισμού όπου κατετάγη δέκατος έβδομος. Μετά την απόσυρσή του από την ενεργό δράση διετέλεσε προπονητής των εθνικών ομάδων στίβου της Πολωνίας και της Εσθονίας, ιδιότητες με τις οποίες συμμετείχε στους Ολυμπιακούς Αγώνες του Άμστερνταμ (1928), του Λος Άντζελες (1932) και του Βερολίνου (1936).

Πέρα από τον αθλητισμό ο Κλούμπεργκ εργάστηκε επί σειρά ετών ως καθηγητής φυσικής αγωγής στον εσθονικό στρατό και τα σώματα ασφαλείας της χώρας. Κατά τη διάρκεια της γερμανικής Κατοχής της Εσθονίας εργάστηκε στην κρατική υπηρεσία αθλητισμού και στη σχολή αστυνομίας. Το 1944, μετά την κατάληψη της χώρας από τα σοβιετικά στρατεύματα, συνελήφθη από την NKVD και εκτοπίστηκε σε στρατόπεδο συγκέντρωσης της ρωσικής Άπω Ανατολής όπου παρέμεινε κρατούμενος μέχρι το 1956. Μετά την αποφυλάκισή του επέστρεψε στο Τάλιν όπου και απεβίωσε τον Φεβρουάριο του 1958.

Παραπομπές
----------

1. ↑  Μετά το 1936 μετέτρεψε το επίθετό του σε Κόλμπερε.
2. 1 2 3  «Aleksander Klumberg». *sports-reference.com* (στα Αγγλικά). Sports Reference. Αρχειοθετήθηκε από το πρωτότυπο στις 12 Οκτωβρίου 2009. Ανακτήθηκε στις 28 Απριλίου 2017.
3. 1 2 3  «KLUMBERG, ALEKSANDER». *esbl.ee* (στα Εσθονικά). Eesti Spordi Biograafiline Leksikon. 30 Δεκεμβρίου 2015. Ανακτήθηκε στις 28 Απριλίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Aleksander Klumberg στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1141147270680135700000
* GND: 1111585083

 |

 |
Τοπική ενδυμασία από τη Νίγδη. Αρχές 20ού αιώνα. Συλλογή ΠΛΙ, Ναύπλιο
Η **γυναικεία παραδοσιακή φορεσιά της Νίγδης** αποτελούνταν περίπου από τα ίδια τμήματα με τις υπόλοιπες παραδοσιακές φορεσιές της Καππαδοκίας, με παραλλαγές στα χρώματα. Είχε δύο φορέματα - πανωφόρια: το αντερί,το οποίο ήταν ένα είδος επενδύτη για τους κατοίκους της Καππαδοκίας, τους Εβραίους και το ζαλούφι, και την τσιπά, η οποία ήταν πολύτιμο μαντήλι μέσης. Τα δύο πανωφόρια κατασκευάζονταν από βελούδο ή τσόχα με επίρραπτα κεντήματα από κορδονέτο χρυσό ή είχαν έντονη χρωματική αντίθεση. Το κεφάλι το στόλιζε το φακιόλι. Το μοναδικό στολίδι της φορεσιάς ήταν ένα χρυσό κορδόνι κρεμασμένο στο λαιμό με ρολόι.

Παραπομπές
----------

1. ↑  Παπαντωνίου, Ιωάννα (1996). *Ελληνικές Τοπικές Ενδυμασίες*. Ναύπλιο: Πελοποννησιακό Λαογραφικό Ίδρυμα. σελ. 103. ISBN 9789608515987.
Συντεταγμένες: 37°24′49″N 5°59′29″W﻿ / ﻿37.4135759°N 5.9914768°W﻿ / 37.4135759; -5.9914768

Η **Γέφυρα του Αλαμίγιο** (**puente del Alamillo**) είναι μια καλωδιωτή γέφυρα στη Σεβίλλη της Ανδαλουσίας (Ισπανία), η οποία χτίστηκε για να επιτρέψει την πρόσβαση στο νησί La Cartuja (χώρος όπου κατασκευάστηκε το εκθεσιακό κέντρο για την παγκόσμια έκθεση Expo '92 της Σεβίλλης), μια χερσόνησο ανάμεσα στο κανάλι του Βασιλιά Αλφόνσου ΙΓ και τον ποταμό Γουαδαλκιβίρ.

Η κατασκευή
-----------

Η γέφυρα κατασκευάστηκε ως μέρος της βελτίωσης των υποδομών για την διεθνή έκθεση Expo 92, η οποία διεξήχθη στο νησί, γνωστό για τις μεγάλες φυτείες μπανάνας και για το τωρινό θεματικό πάρκο με την ονομασία "Isla Mágica". Με σχεδιασμό του Σαντιάγο Καλατράβα η κατασκευή ξεκίνησε το 1989 και ολοκληρώθηκε το 1992. Πρόκειται για κατασκευή τύπου προβόλου δοκαριού, καλωδιωτή γέφυρα και αποτελείται από ένα ενιαίο πυλώνα, με άνοιγμα 200 μέτρα. Το τελικό μήκος της γέφυρας είναι 250 μέτρα και το ύψος της φτάνει τα 140 μέτρα. Η αρχική του πρόθεση ήταν να κατασκευάσει δύο συμμετρικές γέφυρες και στις δύο πλευρές του νησιού, αλλά στο τέλος, επεκράτησε η μοναδική σχεδίαση του Alamillo με ένα εντυπωσιακό αποτέλεσμα.
Αυτή η γέφυρα αντιπροσώπευσε τις υψηλές φιλοδοξίες της πόλης της Σεβίλλης στο πλαίσιο της προετοιμασίας για την Expo 1992. Χωρίς οικονομικούς περιορισμούς σχετικά με την κατασκευή, ο στόχος ήταν να δημιουργηθεί μια γέφυρα με συμβολική σημασία και να είναι ορατή από την κορυφή του La Giralda (πρώην μιναρές με ύψος 104 μέτρα), που είναι η συναισθηματική οροφή της πόλης, συνδέοντας το παρελθόν και το παρόν της Σεβίλλης. Στη γέφυρα, υπάρχει μεγάλη υπερυψωμένη διάβαση πεζών και επίσης η γέφυρα διαθέτει παρατηρητήριο στη κορυφή του μαστού, προσβάσιμο με κλιμακοστάσιο.

Παρόμοιες κατασκευές
--------------------

Γέφυρες του Καλατράβα με ένα παρόμοιο σχέδιο είναι: 

* *Γέφυρα Ηλιακό ρολόι* (Sundial Bridge), τελείωσε το 2004 στο Redding της Καλιφόρνια (ΗΠΑ) και κόστισε 23,500,000 δολάρια.
* *Γέφυρα των χορδών* (Bridge of Strings), στην Ιερουσαλήμ εγκαινιάστηκε το 2008 και κόστισε 70.000.000 δολάρια.
* *Γέφυρα των γυναικών* (Puente de la Mujer), στο Μπουένος Άιρες της Αργεντινής.
* *Πεζογέφυρα Καλατράβα*, στην Αθήνα (Λεωφ. Μεσογείων και Κατεχάκη).

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 2819. Ανακτήθηκε στις 31  Ιουλίου 2018.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. Ανακτήθηκε στις 30  Ιουλίου 2018.
3. ↑  
Εγκυκλοπαίδεια Britannica. «Santiago Calatrava».
4. ↑  
Bernhard Graf (2002). «For expo 92 Alamillo Bridge,σελίδα 106». *Bridges That Changed the World*. Λονδίνο: Prestel. σελ. 126. ISBN 978-3791327013.
5. ↑  «Πεζογέφυρα Καλατράβα». *www.athensattica.gr*. Αρχειοθετήθηκε από το πρωτότυπο στις 17 Ιουνίου 2017. Ανακτήθηκε στις 7 Ιανουαρίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γέφυρα του Αλαμίγιο** |

* 
* Αρχειοθετήθηκε 2015-01-02 στο Wayback Machine.
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235671463

 |

 |
Η σύγχρονη μορφή του **εθνοσήμου της Αργεντινής** χρονολογείται από το 1810. Ωστόσο, το έμβλημα έχει τις ρίζες του στη σφραγίδα της Γενικής Συνέλευσης του 1813. Στις 27 Απριλίου 1813 η σφραγίδα κατέστη εθνικό έμβλημα.

Στην κορυφή του εθνόσημου βρίσκεται το διάσημο σύμβολο του ήλιου της Αργεντινής, ο οποίος βρίσκεται επίσης στη σημαία της χώρας. Πρόκειται για τον χρυσοκίτρινο ήλιο ή «Ήλιο του Μαΐου». Ο ανατέλλων ήλιος συμβολίζει το ανερχόμενο κράτος. Στο κέντρο βρίσκονται δυο χέρια που σφίγγουν το ένα το άλλο και συμβολίζουν την ενότητα των διαφόρων επαρχιών της Αργεντινής. Τα χέρια φαίνεται ότι ακουμπούν σε ένα ξύλινο ραβδί, που αντιπροσωπεύει τη δύναμη και την προθυμία για την άμυνα της ελευθερίας της χώρας, πράγμα που συμβολίζεται με τον κόκκινο Φρυγικό Σκούφο στην κορυφή του ξύλινου πασσάλου.

Τα χρώματα μπλε και άσπρο είναι τα χρώματα του αργεντίνικου λαού και της σημαίας της χώρας. Το μπλε μισό στην έλλειψη εκπροσωπεί τον ουρανό, ενώ το άσπρο εκπροσωπεί το Río de la Plata. Η γειτνίαση των χεριών και ο Φρυγικός Σκούφος συμβολίζουν επίσης το εθνικό σύνθημα της Αργεντινής: «*En unión y libertad*», που σημαίνει «*στην ομόνοια και την ελευθερία*». Το δάφνινο στεφάνι που περιβάλλει το έμβλημα είναι σύμβολο δόξας.

Εθνόσημα επαρχιών
-----------------

Επαρχιακοί θυρεοί| Επαρχία Μπουένος Άιρες | Καταμάρκα | Πόλη του Μπουένος Άιρες | Κόρδοβα] |
| --- | --- | --- | --- |
| Κοριέντες | Τσάκο | Τσουμπούτ | Έντρε Ρίος |
| Φορμόζα | Χουχούι | Λα Πάμπα | Λα Ριόχα |
| Μεντόσα | Μισιόνες | Νεουκέν | Ρίο Νέγρο |
| Σάλτα | Σαν Χουάν | Σαν Λουίς | Σάντα Κρους |
| Σάντα Φε | Σαντιάγο ντελ Εστέρο | Τιέρα ντελ Φουέγο | Τουκουμάν |

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνόσημο της Αργεντινής** |

* *Símbolos Nacionales de la República Argentina* - By Comisión Administradora de la Biblioteca del Congreso de la Nación, Buenos Aires 1997. ISBN 950-691-036-7

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνόσημα των χωρών της Νότιας Αμερικής |
| --- |
|  |
| Ανεξάρτητα Κράτη | 
* Αργεντινή
* Βενεζουέλα
* Βολιβία
* Βραζιλία
* Γουιάνα
* Ισημερινός
* Κολομβία
* Ουρουγουάη
* Παναμάς
* Παραγουάη
* Περού
* Σουρινάμ
* Χιλή
 |  |
|  |
| Εξαρτημένα εδάφη | 

|  |  |
| --- | --- |
| Γαλλία | 
* Γαλλική Γουιάνα
 |
|  |
| Ολλανδία | 
* Αρούμπα
* Κουρασάο
* Μποναίρ
 |
|  |
| Ηνωμένο Βασίλειο | 
* Νήσοι Φώκλαντ
* Νότιος Γεωργία και Νότιοι Σάντουιτς Νήσοι
 |

 |

 |
|  |
| --- |
| **Ολυμπιακό μετάλλιο** |
| **Τρίαθλο** | **χρόνος 1:51:07.73** |
| **Ολυμπιακοί αγώνες 2004 Αθήνα** | Campione olimpicoCampione olimpico |
| **Χρυσό μετάλλιο** |
|

Ο **Χάμις Κλιβ Κάρτερ** (*Hamish Clive Carter*, γενν. 28 Απριλίου 1971 στο Ώκλαντ), τιμημένος με το παράσημο εξαίρετων υπηρεσιών της Νέας Ζηλανδίας (*New Zealand Order of Merit*), είναι Νεοζηλανδός αθλητής του τριάθλου και χρυσός Ολυμπιονίκης, αφού κατέκτησε το χρυσό μετάλλιο στους Ολυμπιακούς Αγώνες του 2004, τους δεύτερους στους οποίους συμμετείχε. Συμμετείχε επίσης στο Διεθνές Κύπελλο της Διεθνούς Ομοσπονδίας Τριάθλου για πολλά χρόνια, με αποκορύφωμα ένα ασημένιο μετάλλιο το 2006 λίγο πριν ανακοινώσει την απόσυρσή του στις αρχές του 2007. Κατά τη διάρκεια της καριέρας του κέρδισε δώδεκα αγώνες σε αυτά τα πρωταθλήματα.

Ο Κάρτερ φοίτησε στο γυμνάσιο του Ώκλαντ, όπου αναδείχθηκε σε δεινό κωπηλάτη, συμμετέχοντας δύο φορές στο Κύπελο Μααντί για κωπηλάτες κάτω των 18. Μεταπήδησε στο τρίαθλο όταν αντιλήφθηκε ότι δεν είχε την κατάλληλη σωματική διάπλαση για να κωπηλατεί και σε επαγγελματικό επίπεδο.

Ο Κάρτερ κατέκτησε το χάλκινο μετάλλιο στο τρίαθλο στους Αγώνες της Κοινοπολιτείας το 2002 και δύο χρόνια αργότερα κατέκτησε το χρυσό μετάλλιο στους Ολυμπιακούς της Αθήνας, νικώντας τον στενό του φίλο, το Νεοζηλανδό Μπέβαν Ντόχερτι. Ο χρόνος του Κάρτερ ήταν 1.51.07,73 και η διαφορά του από τον Ντόχερτι μικρότερη από 8 δευτερόλεπτα. Στις 3 Σεπτεμβρίου 2006 στη Λωζάνη, κέρδισε το ασημένιο μετάλλιο στο Παγκόσμιο Πρωτάθλημα Τρίαθλου τερματίζοντας 17 δεύτερα πίσω από τον Τιμ Ντον. Τον Οκτώβριο του 2006, κέρδισε το Εξτέρα Παγκόσμιο Πρωτάθλημα στο Μάουι, της Χαβάη νικώντας μερικούς από τους πλέον έμπειρους «οφ ρόουντ» αθλητές του τρίαθλου.

Στις 6 Μαρτίου 2007 ανακοίνωσε ότι αποσύρεται από τον επαγγελματικό αθλητισμό.

Παραπομπές
----------

1. ↑  E89CC65CD0664A03821946BCFEBDB28C. Ανακτήθηκε στις 26  Απριλίου 2022.
2. ↑  Taylor, P. (2007): *Get Carter: The Hamish Carter Story*, σελ. 28. Auckland: Hachette Livre NA Ltd. (Αγγλικά)
3. ↑  "Δίαθλο" ...Νέας Ζηλανδίας![*νεκρός σύνδεσμος*], sport.gr, 26 Αυγούστου 2004, ανακτήθηκε στις 19 Μαΐου 2009
4. ↑  Ο Ολυμπιονίκης Κάρτερ αποσύρεται (Olympic champion Carter retires) BBC Sport (Αγγλικά)
5. ↑  Ο Ντόχερτι ελπίζει να συνεχίσει την πορεία του Κάρτερ (Docherty hopes to carry on from Carter) Αρχειοθετήθηκε 2007-09-29 στο Wayback Machine. NewstalkZB (Αγγλικά)

Εξωτερικοί σύνδεσμοι
--------------------

* Πολυμέσα σχετικά με το θέμα  Hamish Carter στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 33912805
* LCCN: n2007070708

 |

 |
Ο **Ονώριος Α΄** (γαλλικά: *Honoré Ier de Monaco*, 16 Δεκεμβρίου 1522 - 7 Οκτωβρίου 1581) ήταν ο Λόρδος του Μονακό από τις 22 Αυγούστου 1523 ως τις 7 Οκτωβρίου 1581.

Βιογραφία
---------

Γεννήθηκε στις 16 Δεκεμβρίου 1522 και ήταν το μικρότερο παιδί του Λόρδου Λουκιανού (1487-1523) και της Ιωάννας του Ποντεβέ-Καμπανέ. Έγινε Λόρδος του Μονακό σε ηλικία μόλις 9 μηνών, μετά τη δολοφονία του πατέρα του, στις 22 Αυγούστου 1523.

Τα καθήκοντά του, κατά τα παιδικά του χρόνια, είχαν αναληφθεί από τον θείο του Αυγουστίνο Γκριμάλντι (1482-1532). Ο Αυγουστίνος διέκοψε τη συμμαχία με τη Γαλλία και στράφηκε στην Ισπανία και τον Βασιλιά της Κάρολο Ε΄ της Αγίας Ρωμαϊκής Αυτοκρατορίας. Με τις συμφωνίες που υπέγραψε καθιστούσε το Μονακό προτεκτοράτο της Ισπανίας, επιτρέποντας έτσι την εξοικονόμηση πόρων από τον τομέα της άμυνας. Η συμμαχία με την Ισπανία θα διαρκέσει μέχρι το 1641.

Ο Αυγουστίνος Γκριμάλντι πέθανε στις 14 Απριλίου 1532, όταν ο Ονώριος ήταν ακόμα ανήλικος. Έπειτα, ακολούθησαν στη διακυβέρνηση του Μονακό ο Νικόλαος Γκριμάλντι και ο Στέφανος Γκριμάλντι. Ο Στέφανος παρέμεινε μέχρι τις 16 Δεκεμβρίου 1540, όταν ο Ονώριος ενηλικιώθηκε.

Η περίοδος εξουσίας του Ονώριου ήταν σχετικά ήρεμη και ειρηνική, ενώ ο ίδιος χαρακτηριζόταν για την ανδρεία και τη σοφία του. Το 1565 ηγήθηκε ενός στόλου εναντίον των Τούρκων που πολιορκούσαν τη Μάλτα και το 1571 συμμετείχε μαζί με τον χριστιανικό στόλο στη Ναυμαχία της Ναυπάκτου εναντίον του οθωμανικού στόλου.

### Απόγονοι

Το 1545 παντρεύτηκε την Ισαβέλλα Γκριμάλντι, με την οποία απέκτησε δώδεκα παιδιά. Τα σημαντικότερα από αυτά ήταν τα εξής:

* Κάρολος Β΄ (26 Ιανουαρίου 1555 – 17 Μαΐου 1589)
* Φραγκίσκος (1557–1586)
* Οράτιος (1558–1559)
* Ηρακλής (24 Σεπτεμβρίου 1562 – 21 Νοεμβρίου 1604)

Παραπομπές
----------

1. 1 2 3 4 5 6 7 8 9 10 11 12 13   The History of Monaco, Past and Present. H. Pemperton. Λονδίνο, 1867. ISBN 978-1120034199
2. 1 2 3 4
3. 1 2 3 4 5 6 7
Συντεταγμένες: 37°50′17″N 24°56′22″E﻿ / ﻿37.8381°N 24.9394°E﻿ / 37.8381; 24.9394

Το **Αρχαιολογικό Μουσείο Άνδρου** ξεκίνησε τη λειτουργία του το 1981 και άρχιτέκτονας του μουσείου υπήρξε ο Στάμος Παπαδάκης. Τα έξοδα κατασκευής του κτηρίου καλύφθηκαν από δωρεά του Ιδρύματος Βασίλη και Ελίζας Γουλανδρή.

Έκθεματα
--------

Επιγραφή που βρέθηκε στο Ναό του Απόλλωνος  (Παλαιόπολη)**Επιγραφή που βρέθηκε στο Ναό του Απόλλωνος  (Παλαιόπολη)** 
Η συλλογή του διαθέτει εκθέματα από τον αρχαιολογικό χώρο της Ζαγοράς, καθώς και αρκετά εκθέματα από την αρχαϊκή έως την βυζαντινή εποχή. 

Στα σημαντικά εκθέματα του, περιλαμβάνεται ευρήματα της γεωμετρικής εποχής από την Ζαγορά, το άγαλμα του *Ερμή της Άνδρου* το οποίο αποτελεί ρωμαϊκό αντίγραφο από το πρωτότυπο του Πραξιτέλη, καθώς και αντίγραφο της Χάρτας του Ρήγα.

Παραπομπές
----------

1. ↑  odysseus.culture.gr/h/1/eh152.jsp?obj\_id=3282.
2. 1 2  «Αρχαιολογικό μουσείο Άνδρου». *Δήμος Άνδρου*. Ανακτήθηκε στις 10 Ιουλίου 2017.
3. 1 2  «Αρχαιολογικό Μουσείο | andros-guide.gr». *andros-guide.gr*.. Ανακτήθηκε στις 2017-07-10.

Εξωτερικοί σύνδεσμοι
--------------------

* Πληροφορίες επισκεπτών και ωράριο Αρχειοθετήθηκε 2016-06-27 στο Wayback Machine. - Οδυσσεύς/Υπουργείο Πολιτισμού

Έκθεση Φωτογραφιών
------------------

  

  

* Ο Ερμής της ΆνδρουΟ *Ερμής της Άνδρου*
* 
* 
* Αίθουσα γλυπτών αρχαϊκής εποχήςΑίθουσα γλυπτών αρχαϊκής εποχής
* Αγαλματίδιο γυναικός, Καλυβάρι, 5ος αιώνας π.Χ.Αγαλματίδιο γυναικός, Καλυβάρι, 5ος αιώνας π.Χ.
* 
* 
* 
* 
* Μυκηναϊκό κεραμικό, Παλαιόπολη, 1200-1150 π.Χ.Μυκηναϊκό κεραμικό, Παλαιόπολη, 1200-1150 π.Χ.
* Γεωμετρική σκύφος, Ζαγορά, 750-700 π.Χ.Γεωμετρική σκύφος, Ζαγορά, 750-700 π.Χ.
*
Ο **Αθλητικός Σύλλογος Γαλάτιστας «η Ανθεμούς»** είναι αθλητικός σύλλογος που εδρεύει στη Γαλάτιστα Χαλκιδικής. Επίσημο έτος ίδρυσής του είναι το 1962, χρώματά του το πράσινο και το λευκό και έμβλημά του ο Πύργος της Γαλάτιστας, ενώ αντλεί την ονομασία του από την Ανθεμούσα, περιοχή της αρχαίας Μακεδονίας. Δραστηριοποιείται στο άθλημα του ποδοσφαίρου και αποτελεί ένα από τα ιστορικότερα ποδοσφαιρικά σωματεία του νομού Χαλκιδικής.

Αγωνίζεται στην Α1 Κατηγορία Ε.Π.Σ. Χαλκιδικής και έδρα της αποτελεί το Δημοτικό Γήπεδο Γαλάτιστας «Νίκος Αβέρης».

Ιστορία
-------

Την αγωνιστική περίοδο 1974-75 η Ανθεμούς Γαλάτιστας κατέκτησε το Κύπελλο Ε.Π.Σ. Χαλκιδικής για πρώτη φορά και προκρίθηκε στην επόμενη φάση του Κυπέλλου Ελλάδας ερασιτεχνών όπου αποκλείστηκε από την μετέπειτα νικήτρια της διοργάνωσης, την ομάδα ερασιτεχνών του ΠΑΟΚ στην Τούμπα. Την αγωνιστική περίοδο 1989-90 αναδείχθηκε πρωταθλήτρια Α΄ Κατηγορίας Ε.Π.Σ. Χαλκιδικής και προβιβάστηκε στην Δ΄ Εθνική κατηγορία, όπου και αγωνίστηκε από το 1990-91 έως το 1993-94.

Συνολικά έχει 4 παρουσίες στην Δ΄ Εθνική, έχει κατακτήσει 6 φορές το Κύπελλο Ε.Π.Σ. Χαλκιδικής και 2 φορές υπήρξε φιναλίστ, ενώ ανέδειξε μεταξύ άλλων τον Δημήτρη Σουάνη που αγωνίστηκε στην Α΄ Εθνική με τον Πανιώνιο και τον Α.Ο. Ξάνθη.

Τίτλοι
------

* Πρωτάθλημα Α Κατηγορίας Ε.Π.Σ. Χαλκιδικής: 2
	+ 1989-90, 1994-95
* Κύπελλο Ε.Π.Σ. Χαλκιδικής: 6
	+ 1975, 1990, 1991, 1994, 1995, 2002
		- Φιναλίστ (2): 1996, 2020

Αξιόλογοι ποδοσφαιριστές
------------------------

* Δημήτριος Σουάνης

Παραπομπές
----------

1. ↑  Επίσημη ιστοσελίδα Γενικής Γραμματείας Αθλητισμού
2. ↑  Επίσημη ιστοσελίδα Ε.Π.Σ. Χαλκιδικής
3. ↑  εφ. Μακεδονία, 10/4/1975, σελ. 4
4. ↑  Δημήτρης Σουάνης, soccerbase.info

Εξωτερικοί σύνδεσμοι
--------------------

* Επίσημο ιστολόγιο
* Επίσημη σελίδα Facebook
Η **Μίνταν** (민단) ή **Ένωση Κορεατών Κατοίκων στη Ιαπωνία** (재일본대한민국민단), είναι το όνομα ενός από τους δύο κύριους οργανισμούς για τους Κορεάτες που ζουν στην Ιαπωνία, ενώ η άλλη είναι η Τσονγκριόν. Η Μίνταν έχει δεσμούς με τη Νότια Κορέα και ιδρύθηκε το 1946 στο Τόκιο της Ιαπωνίας. Επί του παρόντος, ανάμεσα στους 610.000 Κορεάτες κατοίκους στην Ιαπωνία που δεν έχουν αποκτήσει Ιαπωνική υπηκοότητα, το 65% είναι μέλη της Μίνταν και το 25% είναι μέλος της Τσονγκριόν.

Τα μέλη της Μίνταν προτιμούν τον σύγχρονο Νοτιοκορεάτικο όρο Κανκόκου (韓国) όταν συζητούν για την Κορέα. Τα μέλη της Τσονγκριόν, από τους οποίους ορισμένοι είναι συνοδοιπόροι της Βόρειας Κορέας, προτιμούν το παλαιότερο όρο Τσόσεν (朝鮮). Επειδή το Τσόσεν ήταν ο όρος που χρησιμοποιήθηκε κατά τη διάρκεια της ιαπωνικής κατοχής της Κορέας και επειδή η Βόρεια Κορέα δεν αναγνωρίζει το Κανκόκου, αυτό προκαλεί την εχθρότητα μεταξύ των ομάδων.

Ιστορία
-------

Η Μίνταν ιδρύθηκε το 1946 ως το Ζάι-Νιχόν Τσόσεν Κιοργιού Μίνταν (在日本朝鮮居留民団). Με την ίδρυση της Νότιας Κορέας το 1948 το όνομα Τσόσεν αφαιρέθηκε, και η οργάνωση μετονομάστηκε σε Ζάι-Νιχόν Νταϊκανμινκόκου Κιοργιού Μίνταν (在日本大韓民国居留民団). Ο Πόλεμος της Κορέας (1950-1953) επέφερε μια απότομη διαίρεση μεταξύ των μελών της την Τσονγκριόν και Μίνταν. Σήμερα οι δύο οργανώσεις υποστηρίζουν έντονα τη Βόρεια και Νότια Κορέα αντίστοιχα. Μέλη της Μίνταν πήγαν στην Κορέα ως εθελοντές στρατιώτες στη σύγκρουση.

Καθώς ο όρος κιοργιού που σημαίνει "κάτοικος" έγινε μια πολιτικά ευαίσθητος όρος, η οργάνωση ενέκρινε το σημερινό της όνομα το 1994 με την απλή αφαίρεση του όρου κιοργιού. Παρά την επίσημη μετονομασία της οργάνωσης, έχει γίνει γνωστή ως Κανκόκου Μίνταν ή απλά Μίνταν στην Ιαπωνία.

Δραστηριότητες
--------------

Η Μίνταν παρείχε τρόφιμα για τα θύματα του σεισμού και τσουνάμι στο Τοχόκου το 2011.

Δείτε επίσης
------------

* Ιαπωνοκορεατικές σχέσεις
* Εθνοτικά ζητήματα στην Ιαπωνία
* Κορεατικές γειτονιές στην Ιαπωνία
* Κορεατική διασπορά (επίσης γνωστή ως "Ντόνγκπο" ή "Γκιόπο')

Παραπομπές
----------

1. 1 2  .
2. 1 2  .
3. ↑  .
4. ↑  <日대지진> 피난민 "한국 곰탕.김치로 마음달래요" Yonhap News 2011-04-07

Εξωτερικοί σύνδεσμοι
--------------------

* Korean Residents Union in Japan (MINDAN) (Korean, Japanese)
* History of Mindan (Αγγλικά)
* Online Newspaper covering Zainichi Korean and Mindan (Αγγλικά)
* Republic of Korea (ROK) Embassy in Japan (Korean / Japanese)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 267213576
* LCCN: nr97017514
* NDL: 00417285
* CiNii: DA12066742

 |

 |
Το **Σιντσού** (κινέζικα: 新竹) είναι η 7η μεγαλύτερη, πληθυσμιακά, πόλη της Ταϊβάν. Πιο συγκεκριμένα, αποτελείται από 446.701 κατοίκους και χαρακτηρίζεται ως παράκτια πόλη με αρκετούς ανέμους και υγρό υποτροπικό κλίμα. Παράλληλα, συνορεύει με τα στενά της Ταϊβάν καθώς και με την κομητεία Μιαολί. Την πόλη αρχικά κατοικούσαν αυτόχθονες πληθυσμοί της Ταϊβάν, οι οποίοι την είχαν ονομάσει Χοκιέν Τεκ-χαμ. Στην συνέχεια, οι κινέζοι αποικιστές ίδρυσαν την πόλη (1711) και έπειτα από αρκετά χρόνια την μετονόμασαν στην μορφή που έχει και σήμερα (1878).Τον έλεγχο της πόλης Σιντσού ανέκτησε η Κινέζικη Δημοκρατία έπειτα από τον Β' Παγκόσμιο Πόλεμο. Ακόμη στην πόλη έχει ιδρυθεί από την κυβέρνηση της Ταϊβάν το περίφημο Επιστημονικό Πάρκο Σιντσού, ένα τεράστιας σημασίας βιομηχανικό πάρκο, το οποίο συνέβαλε για την παγκόσμια βιομηχανία ημιαγωγών.

Παραπομπές
----------



1. ↑  Ανακτήθηκε στις 1  Ιουλίου 2019.
2. ↑
3. ↑
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Νοεμβρίου 2021. Ανακτήθηκε στις 12 Νοεμβρίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Hsinchu City στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 122901690
* LCCN: n82049000
* SUDOC: 118606840
* NKC: ge633776

 |

 |
Ο **Νονγκ Ντουκ Μαν** (*Nông Đức Mạnh*) είναι πολιτικός από το Βιετνάμ, ο οποίος χρημάτισε Γενικός Γραμματέας του Κομμουνιστικού Κόμματος του Βιετνάμ (*CPV*) από τις 22 Απριλίου 2001 ως τις 19 Ιανουαρίου 2011.

Προφίλ
------

Γιος αγροτών, γεννήθηκε στο Κουόνγκ Λόι, στις 11 Σεπτεμβρίου του 1940. Το 1984 έγινε αντιπρόεδρος της επιτροπής του Κομμουνιστικού Κόμματος και το 1986 γραμματέας της. Από το 1991 εκλέγεται στο Πολιτμπιρό του κόμματος. Έγινε γραμματέας του CPV στις 22 Απριλίου 2001. Επαναδιορίστηκε στη θέση αυτή τον Απρίλιο του 2006.

Έχουν υπάρξει στο παρελθόν φήμες ότι ο Μαν είναι γιος του ιστορικού ηγέτη Χο Τσι Μιν. Ερωτηθείς για το θέμα ο ίδιος δήλωσε ότι όλοι οι κάτοικοι του Βιετνάμ θεωρούν πνευματικό τους πατέρα τον Χο Τσι Μιν.

Παραπομπές
----------

1. ↑  Κομμουνιστικό Κόμμα του Βιετνάμ. *9ο Εθνικό Κογκρέσο: Έγγραφα*. Hanoi: The Gioi Publishers, 2001. p. 261-263.
2. ↑  Time Asia, "We don't want to keep secrets anymore Αρχειοθετήθηκε 2006-08-13 στο Wayback Machine.", 22 Ιανουαρίου 2002.

Εξωτερικοί σύνδεσμοι
--------------------

* Πολυμέσα σχετικά με το θέμα  Nông Đức Mạnh στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3451153834748464450009
* GND: 1167694953

 |

 |
Η **Πολιτική αποδεκτής χρήσης** ή **Πολιτική ορθής χρήσης** (αγγλικά: Acceptable Use Policy, Acceptable Usage Policy, AUP) είναι ένα έγγραφο, το οποίο αναφέρεται στα δικαιώματα, τις υποχρεώσεις και τις κυρώσεις, όσον αφορά στη χρήση ενός δικτύου, ενός ιστοτόπου, μιας υπηρεσίας ή υπολογιστικού εξοπλισμού από τους χρήστες. Το έγγραφο αυτό δίνει τις κατευθυντήριες γραμμές αναφορικά με τη σωστή χρήση ορίζοντας ένα πλαίσιο κανόνων που πρέπει να γίνει αποδεκτό από τους χρήστες.

Τα έγγραφα Πολιτικής Αποδεκτής ή Ορθής Χρήσης περιλαμβάνονται στην Πολιτική ασφαλείας ενός οργανισμού και συχνά εξυπηρετούν την ίδια λειτουργία με τα έγγραφα: Όροι Παροχής Υπηρεσιών ή Όροι Χρήσης ή αποτελούν μέρος αυτών.

Σε κάποιες περιπτώσεις αναφέρονται επίσης ως Πολιτική Χρήσης ή Κανόνες Ορθής Χρήσης.

Πηγές
-----

* Laudon, K. και Laudon, J. *Πληροφοριακά Συστήματα Διοίκησης: 11η αμερικανική έκδοση* (μετάφρ. Αρκουδέας Π, επιμελ. Μάνθου Β.), (Κλειδάριθμος 2015) σελ 384-5, ISBN 978-960-461-623-7
* Ασφαλές σχολείο στο διαδίκτυο, *Τι είναι Πολιτική Ορθής Χρήσης[*νεκρός σύνδεσμος*]*, Ανάκτηση στις 7 Ιουλίου 2021)

Παραπομπές
----------

1. ↑  «Πολιτική Ορθής Χρήσης Διαδικτυακών Υπηρεσιών (web services) του Υπουργείου Ψηφιακής Διακυβέρνησης» (PDF).
2. ↑  «Πολιτική αποδεκτής χρήσης PayPal».
3. ↑  «Γενικοί Όροι & Πολιτικές Χρήσης». *Gov.gr*. Ανακτήθηκε στις 7 Ιουλίου 2021.
4. ↑  «Όροι χρήσης κόμβου». *www.taxheaven.gr*. Ανακτήθηκε στις 7 Ιουλίου 2021.